OzLabs/hebrew-wiki-articles huggingface dataset:
פאני פון ארנשטיין

הברונית פרנציסקה "פאני" פון ארנשטיין (29 בספטמבר 1758 - 8 ביוני 1818), נולדה כווגל איציג (Vögele Itzig), הייתה אשת חברה ובעלת סלון ספרותי בווינה.

== ביוגרפיה ==
פאני ארנשטיין נולדה בברלין, בתו של דניאל איציג. היא הייתה בת למשפחת איציג היהודית הענפה והמשפיעה.

היא נישאה לבנקאי נתן אדם פון ארנשטיין, שותף במשרד "ארנשטיין ואסקלס"; אחותה ססיליה (ציפרצ'ה) הייתה נשואה לשותף השני במשרד, ברנהרד פון אסקלס. הם הביאו את ההשפעה החברתית של ברלין לווינה, בעיקר את הרעיון של הסלון הסיפרותי, לווינה של יוזף השני. אחוזת ארנשטיין בווינה והווילות שלה בשונברון ובבאדן שימשו באופן קבוע לאירוח. היא גם הייתה מעורבת בצדקה.

במהלך הקונגרס של וינה פקדו את סלון ארנשטיין מפורסמים, ביניהם וולינגטון, טלראן, , רחל ורנהגן ובעלה, בני הזוג שלגל, יוסטינוס קרנר, קרוליין פיכלר וזכריה ורנר. היא הייתה ממייסדי החברה לאוהבי מוזיקה (Gesellschaft der Musikfreunde) והייתה בעצמה מוזיקאית מיומנת.

בשנת 1814 הציגה פאני פון ארנשטיין מנהג חדש מברלין, שלא היה ידוע עד כה בווינה: עץ חג המולד.<ref name="Jüdisches Museum Wien"></ref>

בתה היחידה, הנרייטה פון פריירה-ארנשטיין , הייתה גם מוזיקאית מיומנת וכתבת קבועה של בת דודתה, לאה סלומון, אשתו של אברהם מנדלסון ואמם של פליקס ופאני מנדלסון (שנקראה על שם פאני ארנשטיין).
*

==הערות שוליים==

== קישורים חיצוניים ==

* 

קטגוריה:ברלין: אישים
קטגוריה:ילידי 1758
קטגוריה:נפטרים ב-1818
קטגוריה:בעלות סלונים ספרותיים
מרקוס ואנדט

מרקוס ואנדט (בשוודית: Marcus Wandt נולד ב-22 בספטמבר 1980) הוא אסטרונאוט וטייס ניסוי שוודי.

ואנדט סיים קורס טיס בחיל האוויר השוודי, המשיך ללמוד בבית הספר של הצי האמריקאי, ועבד מספר שנים כטייס ניסוי בחברת תעופה שוודית. החל מ-2022 הוא אסטרונאוט בסוכנות החלל האירופאית. הוא עומד לטוס לחלל לראשונה כחבר צוות במשימת Axiom mission 3 של חברת אקסיום ספייס.

== קריירה לפני סוכנות החלל האירופאית ==
מ-2003 עד 2014 היה ואנדט טייס קרב בחיל האוויר השוודי. ב-2004 הצטרף לבית הספר להכשרת טיסות של חיל האוויר השוודי, שם קיבל הכשרה בסיסית לטיסה. הוא סיים תואר שני בהנדסת חשמל מאוניברסיטת צ'למרס בשנת 2007. משנת 2013 עד 2014, הוא התאמן בבית הספר לטייסי מבחן של צי ארצות הברית, שם סיים את לימודיו כראשון בכיתתו והחל להיות טייס מבחן ניסיוני. ב-2014 הוא הצטרף ל- SAAB Aeronautics, חברת תעופה שוודית, כטייס ניסוי. לאחר מכן קודם לטייס ניסוי ראשי וראש מחלקת טיסות ב-2020.

== קריירה בסוכנות החלל האירופאית ==
בנובמבר 2022, ואנדט נבחר כחבר במחלקה הראשונה של אסטרונאוטים במילואים של סוכנות החלל האירופאית.<ref></ref>

ביוני 2023, הסוכנות הציעה את ואנדט לטיסה הקרובה של אקסיום ספייס - Axiom Mission 3.<ref>.</ref> כתוצאה מכך הוא הפך מאסטרונאוט במילואים לאסטרונאוט מקצועי והצטרף לסוכנות החלל ב-1 ביוני 2023.

המשימה במסגרתה יטוס ואנדט לחלל מטעם סוכנות החלל האירופאית נקראת "מונין".<ref>.</ref>

==קישורים חיצוניים==

== הערות שוליים ==

קטגוריה:שוודים
קטגוריה:טייסים
קטגוריה:אסטרונאוטים של סוכנות החלל האירופאית
קטגוריה:שוודים שנולדו ב-1980
Bad at Love

"Bad at Love" הוא סינגל של הזמרת האמריקאית, הלסי, המופיע כסינגל השני באלבום האולפן השני שלה, Hopeless Fountain Kingdom. השיר יצא ב-22 באוגוסט 2017 בהוצאת חברת התקליטים Astralwerks.<ref name="AllAccess"></ref> השיר נכתב על ידי הלסי, ג'סטין טרנטר, ריקי ריד ורוז'ה שהאייד, והופק על ידי ריקי ריד ורוז'ה שהאייד.

השיר היה מועמד בקטוגריית שיר השנה של אישה של פרסי בחירת הנוער וכן בקטגוריית וידאו השנה של פרסי הווידאו קליפים של iHeartRadio .

נכון לאוגוסט 2023, השיר הושמע למעלה מ-428 מיליון פעמים ביוטיוב,<ref></ref><ref></ref> ולמעלה מ-576 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|פלטינה
|70,000
|-
!קנדה (Music Canada)
|3× פלטינה
|240,000
|-
!הממלכה המאוחדת (BPI)
|כסף
|200,000
|-
!ארצות הברית (RIAA)
|6× פלטינה
|6,000,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |עולמי
! scope="col" |פורמט
! scope="col" |חברת תקליטים
! scope="col" |הערות
|-
!עולמי
| 2 ביוני 2017
|הורדת מוזיקה, הזרמת מוזיקה
| rowspan="3" |Astralwerks
|
|-
! rowspan="2" scope="row" | ארצות הברית
| 22 באוגוסט 2017
|להיט רדיו עכשווי
| align="center" |<ref name="AllAccess"/>
|-
| 9 באוקטובר 2017
|מוזיקה עכשווית למבוגרים
| align="center" | <ref></ref>
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2017
קטגוריה:שירי הלסי
קטגוריה:שירים באנגלית
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי הלסי
קטגוריה:בלדות משנות ה-2010
קטגוריה:בלדות פופ
קטגוריה:סינגלים בהוצאת אסטרלוורקס
ולטר וילדיי

ולטר וילדיי (באיטלקית: Walter Villadei; נולד ב-29 באפריל 1974) הוא קצין וקוסמונאוט איטלקי.<ref>.</ref> הוא סיים את לימודיו באקדמיה של חיל האוויר האיטלקי בפוצואולי ובעל תואר שני בהנדסת תעופה וחלל מאוניברסיטת נאפולי והתמחות בהנדסה אסטרונאוטית מאוניברסיטת רומא. אף על פי שלא טס לחלל עד יוני 2023, הוא הוכשר זמן רב לפני כן כקוסמונאוט ברוסיה. ביוני 2023 הוא טס לחלל במשימה Galactic 01. טיסתו השנייה לחלל מתוכננת לינואר 2024, אז יטוס לתחנת החלל הבין-לאומית כחלק ממשימת Axiom Mission 3 של חברת אקסיום ספייס.

== קריירה ==
וילדיי החל את הקריירה שלו ב-1998 בחטיבת התחבורה האווירית ה-46 בפיזה שבאיטליה, שם עבד על תחזוקת מטוסים ומספר פריסות מבצעיות בחו"ל עד 2003. לאחר מכן הוצב בסגל האווירי ברומא, במסגרת המשרד לטכנולוגיות מתקדמות ותוכניות מל"טים. ב-2005 הוא סיים תואר שני בהנדסת תעופה וחלל שם עסק בעיקר בלוויינים ופלטפורמות מסלוליות, לאחר מכן ייצג את הצוות האווירי בוועדת ההגנה של תוכניות החלל. בשנת 2011 הוא הוצב במשרד החדש למדיניות החלל שהוקם במסגרת המחלקה השלישית של המטה האווירי. בשנת 2014 הוא מונה על ידי נשיאות המועצה כנציג הלאומי לנציבות האירופית לתמיכה ומעקב אחר החלל.

בשנת 2008 החל וילדיי את האימונים הראשוניים שלו בטיסות החלל במרכז גגארין להכשרת קוסמונאוטים בעיר הכוכבים ברוסיה.<ref>.</ref> בשנת 2012 הוא קיבל את כנפי הקוסמונאוט שלו, ובשנת 2015 הוא השלים את ההכשרה המתקדמת שלו לפני המשימה, רכש כישורים כמהנדס טיסה של חלליות סויוז, ואושר כמשתמש בחלק הרוסי של תחנת החלל הבין-לאומית ומפעיל פעילות חוץ-רכבית.

וילדיי הוא גם מרצה קבוע באוניברסיטת ספיינצה ברומא ובאוניברסיטת טור ורגטה של רומא בנושא "ניסויים בחלל" ו"מערכות חלל". הוא סיים את הקורסים הבכירים של מכללת נאט"ו להגנה ב-2017.

מאז ספטמבר 2017, וילדיי משמש כראש משרד "מדיניות חלל ותפעול" במנהל הכללי של החלל של המטה האווירי באיטליה. הוא גם חבר בוועדה המדעית של סוכנות החלל האיטלקית.

בשנת 2021, הוא נבחר לטוס לחלל בטיסת Virgin Galactic Unity 23 ב-VSS Unity.<ref></ref> מאוחר יותר שונה שם המשימה ל-"Galactic 01". הייתה זו טיסה תת-מסלולית, במסגרת משימת החלל הפרטית הראשונה של חברת וירג'ין גלקטיק. ב-29 ביוני 2023 הטיסה המריאה מ Spaceport America בניו מקסיקו, ארצות הברית ונחתה בחזרה בכדור הארץ לאחר שעה ו-12 דקות. במהלך הטיסה לבש וילדיי חליפה למדידת נתונים ביומטריים ואת התגובות הפיזיולוגיות שלו לטיסות בחלל.<ref></ref><ref></ref><ref></ref>

בשנת 2022, הוא נבחר לאימון ביוסטון כדי להתכונן לטיסה עתידית בחלל עם אקסיום ספייס.<ref></ref>

באותה שנה, במסגרת הסכם בין אקסיום ספייס והמשרד האיטלקי לחדשנות טכנולוגית ומעבר דיגיטלי, נבחר ולטר וילדיי כחבר צוות גיבוי עבור Axiom Mission 2.<ref>.</ref>

וילדיי עתיד לטוס לחלל במשימה Axiom Mission 3 המתוכננת לינואר 2024.

== קישורים חיצוניים ==
* 

== הערות שוליים ==

קטגוריה:טייסים איטלקים
קטגוריה:קוסמונאוטים
קטגוריה:איטלקים שנולדו ב-1974
קלייר קיגן

קלייר קיגן (באנגלית: Claire Keegan; נולדה ב-1968) היא סופרת אירית המתמחה בכתיבת סיפורים קצרים. סיפוריה פורסמו ב-"הניו יורקר", "גרנטה" וב-"The Paris Review". נכון לאוגוסט 2023 פרסמה 4 ספרים, 2 מהם תורגמו לעברית וזכו לביקורת חיובית.

== ביוגרפיה ==
קיגן נולדה במחוז וויקלו באירלנד, בת צעירה במשפחה קתולית מרובת ילדים. בגיל 17 נסעה לניו אורלינס, לואיזיאנה ולמדה אנגלית ומדעי המדינה באוניברסיטת לויולה. היא חזרה לאירלנד ב-1992, ולאחר מכן עברה לקרדיף, ויילס, שם סיימה תואר שני בכתיבה יצירתית ולימדה סטודנטים לתואר ראשון באוניברסיטת ויילס. בהמשך קיבלה תואר M.Phil בטריניטי קולג' בדבלין.<ref></ref>

אוסף הסיפורים הקצרים הראשון של קיגן, "אנטארקטיקה" יצא לאור ב-1999. הספר זכה בפרס רוני לספרות אירית ובפרס ויליאם טרבור.<ref></ref><ref></ref> הספר ראה אור בעברית בהוצאת הוצאת תשע נשמות. ב-2007 התפרסם אוסף הסיפורים השני שלה, "ללכת בשדות הכחולים", וב-2010 פרסמה קיגן את הנובלה "Foster" (בעברית: אומנה). הנובלה זכתה בפרס הסיפור הקצר של Davy Byrnes לשנת 2009, הופיעה בגיליון של "הניו יורקר", עובדה לסרט ויצא לאקרנים בשם "הנערה השקטה" במאי 2022. הסרט היה מועמד לאוסקר בקטגוריית הסרט הזר. ב-2015 יצא לאור בעברית הספר "ללכת בשדות הכחולים", שכולל את הנובלה Foster ושלושה סיפורים קצרים שנכללו במקור בספר "ללכת בשדות הכחולים". הספר פורסם בהוצאת זיקית.

בסוף 2021 פרסמה קיגן נובלה בשם "דברים קטנים כאלה", המתרחשת באירלנד באמצע שנות ה-80.<ref></ref> ברקע הסיפור נמצאות נערות ונשים צעירות המוחזקות בניגוד לרצונן במנזר בקצה עיירה קטנה, בעוד אנשי העיירה בוחרים להתעלם מהמתרחש.

הספר נכנס לרשימה הקצרה של פרס הבוקר לשנת 2022 – הספר הקצר ביותר שזכה בפרס זה.<ref name="2022-booker">
</ref> בינואר 2024 יצא הספר לאור בעברית בהוצאת אחוזת בית בתרגומו של יותם בנשלום, וזכה לשבחי הביקורת בישראל.<ref></ref> הספר תורגם ליותר מעשרים שפות, ועובד בראשית 2024 לסרט בהפקת מאט דיימון ובן אפלק ובכיכובו של קיליאן מרפ<nowiki/>י.<ref></ref> הסרט הוקרן בפתיחה של פסטיבל הקולנוע של ברלין ב-2024, והשחקנית אמילי ווטסון, המשחקת את אם המנזר, זכתה בפרס הופעת המשנה הטובה ביותר על תפקידה.<ref></ref>

בסוף 2023 ראה אור ספרה "So Late in the Day", סיפור קצר בן כ-50 עמודים.

== ספריה ==
* 1999 – אנטארקטיקה, תרגם תומר בן אהרן, הוצאת תשע נשמות, 2019
* 2007 – ללכת בשדות הכחולים, תרגם ארז וולק, הוצאת זיקית, 2015
* 2010 – Foster
* 2021 – דברים קטנים כאלה, תרגם יותם בנשלום, הוצאת אחוזת בית, 2024
* 2023 – So Late in the Day

== פרסים והצטיינות ==
קיגן זכה בפרס ויליאם טרבור הראשון, פרס רוני לספרות אירית, פרס אוליב קוק ופרס Davy Byrnes לשנת 2009.<ref name="it-2009"></ref> כן זכתה בפרס יו לאונרד, מלגת מקאוליי, פרס מרטין הילי, פרס קילקני ופרס טום גאלון. היא גם זכתה במלגת וינגייט לשנת 2002 וזכתה פעמיים בפרס פרנסיס מקמנוס. ב-2008 כיהנה כפרופסור אורח באוניברסיטת וילאנובה ולימדה במחלקה ללימודים קלטיים של מכללת סנט מייקל באוניברסיטת טורונטו במרץ 2009.<ref></ref> בשנת 2019 היא מונתה כעמיתת כתיבה בטריניטי קולג' דבלין. פמברוק קולג' קיימברידג' וטריניטי קולג' דבלין בחרו בקיגן כעמית המבקר של בריינה סטונטון לשנת 2021.<ref></ref> הספר "דברים קטנים כאלה" זכה גם בפרס ORWELL לסיפורת פוליטית לשנת 2022.<ref></ref>

== קישורים חיצוניים ==

* 
* 

==הערות שוליים==

קטגוריה:סופרות איריות
קטגוריה:סיפורים קצרים
קטגוריה:בוגרי אוניברסיטת קארדיף
קטגוריה:בוגרי אוניברסיטת לויולה ניו אורלינס
קטגוריה:ילידות 1968
קטגוריה:ילידי 1968
אלהאם מחאמיד רוזין

אלהאם מחאמיד רוזין (בערבית: إلهام محاميد روزين) (נולדה ב-1990) היא ספורטאית פאראלימפית ישראלית, לשעבר קפטן נבחרת ישראל בכדורשער נשים.

מחאמיד נולדה באום אל-פחם ואובחנה בלידתה עם אכרומטופסיה תורשתית, בעקבותיה מתמודדת עם לקות ראייה ועיוורון צבעים. בנעוריה הצטרפה לקבוצת כדורשער במועדון העיוורים של אום אל פחם והייתה שחקנית הכדורשער הראשונה בישראל.

ביוזמתה הוקמה נבחרת ישראל בכדורשער נשים ומחאמיד הייתה קפטן הקבוצה בשנים 2010–2018.

בשנת 2015 זכתה הנבחרת במדליית זהב במשחקים העולמיים לעיוורים ולקויי ראייה והבטיחה את מקומה ב.

בשנת 2019 זכתה הנבחרת במדליית כסף באליפות אירופה והבטיחה את מקומה ב.

מחאמיד ביצעה שירות לאומי בלשכה לסיוע משפטי בירושלים. היא בעלת תואר ראשון בחינוך ותיאטרון באוניברסיטה העברית ותואר שני בפסיכודרמה בסמינר הקיבוצים. בשנת 2018 נישאה לקפטן נבחרת ישראל בכדורשער גברים מיכאל רוזין ולהם שני ילדים.

==קישורים חיצוניים==
* [https://www.paralympic.org/elham-mahamid פירוט השתתפותה בתחרויות המשחקים הפאראלימפיים] באתר הרשמי של IPC 
* 
* 
* 

==הערות שוליים==

קטגוריה:ספורטאיות פאראלימפיות ישראליות
קטגוריה:ספורטאים ישראלים במשחקים הפאראלימפיים ריו דה ז'ניירו (2016)
קטגוריה:שחקני כדורשער במשחקים הפאראלימפיים ריו דה ז'ניירו (2016)
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:שחקני כדורשער במשחקים הפאראלימפיים טוקיו (2020)
קטגוריה:ספורטאים ישראלים במשחקים הפאראלימפיים פריז (2024)
קטגוריה:שחקני כדורשער במשחקים הפאראלימפיים פריז (2024)
קטגוריה:עיוורים ישראלים
קטגוריה:שחקני כדורשער ישראלים
קטגוריה:בוגרות שירות לאומי
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:אום אל-פחם: אישים
קטגוריה:ישראליות שנולדו ב-1990
קטגוריה:ישראלים שנולדו ב-1990
פלורה (מיתולוגיה)

פלורה פרנסה (נאפולי), אמצע המאה ה-18
פלורה (בלטינית: Flōra) היא אלת הפרחים והאביב הרומית<ref></ref> - סמל לטבע ולפרחים (בעיקר פרחי אביב). למרות שהייתה דמות מינורית יחסית במיתולוגיה הרומית, בהיותה אחת מכמה אלות פוריות, הקשר שלה עם האביב נתן לה חשיבות מיוחדת בבוא האביב, וכך גם תפקידה כאלת נעורים. היא הייתה אחת מחמש עשרה האלוהויות שהיו להן הפלמן שלהן, ה-פלמן פלורליס. מקבילתה היוונית היא קלוריס.

== פסטיבל ==
הפסטיבל שלה, ה"פלורליה" (Floralia), נערך בין ה-28 באפריל ל-3 במאי וסימל את חידוש מעגל החיים, השתייה והפרחים.<ref name="NewLarousse2"></ref> הפסטיבל נערך לראשונה בשנת 240 לפנה"ס, ובעצת ספרי הסיבילות, ניתן לה גם מקדש בשנת 238 לפנה"ס. בפסטיבל, בו השתתפו גברים עטויי פרחים ונשים שלבשו תלבושות עליזות שלרוב נאסרו עליהן, הוצגו מחזות פארסה ופנטומימה,<ref>P/ Green ed., Juvenal: The Sixteen Satires (1982) p. 156</ref> שכללו גם עירום לפי הצורך.<ref>H. J. Rose, A Handbook of Latin Literature (1967) p. 151</ref> לאחר סיום הפסטיבל התקיים יום מיוחד של ציד עזים וארנבות. ב-23 במאי נערך לכבודה פסטיבל (ורדים) נוסף.<ref name="NewLarousse2" />

המקבילה היוונית של פלורה היא Chloris,<ref>Smith, [https://www.perseus.tufts.edu/hopper/text?doc=Perseus%3Atext%3A1999.04.0104%3Aalphabetic+letter%3DC%3Aentry+group%3D20%3Aentry%3Dchloris-bio-3 s.v. Chloris (3)].</ref> שהייתה נימפה. פלורה נשואה לפאבוניוס, אל הרוח הידוע גם בשם זפיר, ובן לווייתה היה הרקולס.

== באומנות ==
<gallery>
Carthage(js)5.jpg|פסיפס של פלורה, מוזיאון קרתגו
INC-3004-a Ауреус. Ок. 43—39 гг. до н. э. Монетарий Клодий Весталий (аверс).png|דמותה של פלורה על מטבע עתיק
Primavera 04.jpg|פלורה בציור של בוטיצ'לי, "פרימוורה"
Flora, por Tiziano.jpg|פלורה, מאת טיציאן
1520 Veneto Idealbildnis einer Kurtisane als Flora anagoria.JPG
Jan Brueghel the Elder & Peter Paul Rubens - Flora and Zephyr, 1617.jpg|ברויגל האב ורובנס, "פלורה וזפיר"
Rembrandt, Flora, circa 1654, Metropolitan Museum of Art, New York.jpg|רמברנדט, "פלורה"
</gallery>

== לקריאה נוספת ==
* Smith, William, Dictionary of Greek and Roman Biography and Mythology, London (1873). Online version at the Perseus Digital Library.
* de Vaan, Michiel (2008). Etymological Dictionary of Latin and the other Italic Languages. Brill. .

==קישורים חיצוניים==

* 

== הערות שוליים ==

קטגוריה:אלות טבע
קטגוריה:אלות פריון
קטגוריה:אלות רומיות
ריצ'רד בירד (פוליטיקאי מארקנסו)

ריצ'רד סי. בירד (באנגלית: Richard C. Byrd; ) היה פוליטיקאי אמריקאי מארקנסו, איש המפלגה הדמוקרטית, שכיהן כמושל ארקנסו בפועל מינואר ועד אפריל 1849 בעקבות התפטרותו של המושל תומאס סטיבנסון דרו.
==ביוגרפיה==
ריצ'רד בירד נולד בטריטוריית מיסיסיפי, באזור שהיום הוא אלבמה. הוא עסק במסחר ובחקלאות, וב-1826 עבר לטריטוריית ארקנסו. הוא שימש כמבקר השני של הטריטוריה בשנים 1829–1831, וכיהן בבית המחוקקים של הטריטוריה בשנים 1833–1835. בירד כיהן כחבר בית הנבחרים של ארקנסו ב-1836 וכחבר הסנאט של המדינה ב-1840, 1842, 1846 ו-1848.

ב-1844 התמודד בירד ללא הצלחה בבחירות על משרת מושל ארקנסו. ב-10 בינואר 1849, כאשר התפטר המושל תומאס סטיבנסון דרו, כיהן בירד כנשיא הסנאט, ומתוקף תפקידו מונה כמושל בפועל. הוא סיים את כהונתו ב-19 באפריל אותה שנה, ושב לעסקי המסחר שלו במחוז ג'פרסון.

בירד נפטר ב-1 ביוני 1854 בביתו בעקבות מחלה קשה. הוא נטמן בבית הקברות פלאט באיו שבמחוז ג'פרסון.
==לקריאה נוספת==
<div style="direction: ltr;">
* [https://archive.org/details/biographicaldire0001sobe/page/64/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 65-66.]
</div>

==קישורים חיצוניים==
* [https://www.nga.org/governor/richard-c-byrd/ ריצ'רד בירד] באתר אגודת המושלים הלאומית 
* [https://politicalgraveyard.com/bio/button-byrer.html#132.19.69 ריצ'רד בירדפ באתר The Political Graveyard 
* 

==הערות שוליים==

קטגוריה:מושלי ארקנסו
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של ארקנסו
קטגוריה:אמריקאים שנולדו ב-1805
קטגוריה:אמריקאים שנפטרו ב-1854
נתנאל לסרי

אוהד לסרי 

אוהד לסרי (בבויה) המכונה אוהד קייק שלט בשלטון דיקטטורי על ידי אוהד קייק לסרי בבויה פריים 

אוהד בשנותיו הצעירים היה מוריד שערות ברגליים ואוכל אותם וזה היה מביא לו ויטמינים על כך הוא נהפך לאוהד לסרי בבויה פריים סקיבדי סיגמה.

אוהד לסרי בבויה נולד באוהיו התגייסלצבא הסקיבידי סיגמא וולף ב-2020 ושירת כלוחם בחטיבה לסרי בבויה 8 של סקיבידי סיגמא. במלחמת אוהיו השנייה לחם כאיש צוות לסרי. שירת כמפקד טנק בחטיבה 401 ומפקד מחלקה בחטיבה 460. במבצע עופרת יצוקה שירת כקצין מבצעים גדודי, ובמבצע חורף חם כסגן מפקד פלוגה. לאחר לימודים במכללה לפיקוד טקטי שירת כמפקד פלוגת ההכשרות של גדוד 52 ולאחר מכן מפקד פלוגה מבצעית בגדוד 52. הוא זכה על פועלו בבלימת מתקפת הטרור במפגש הגבולות ישראל-מצרים-רצועת עזה בתעודת הערכה ממפקד אוגדת עזה. פיקד על הפלוגה גם במהלך מבצע עמוד ענן. על תפקידו זכה לתעודת הצטיינות מהרמטכ"ל. ב-2013 מונה למפקד פלוגת ההכשרות של קורס מפקדי טנקים בגדוד 196 של חטיבה 460 והשתתף במבצע צוק איתן. ב-2015 מונה לסמג"ד 52 ולאחר מכן שירת כעוזר ראש אגף המבצעים. בשנים 2019–2021 פיקד על גדוד 9. ב-2021 מונה לקצין אג"ם של אוגדה 162.

באוגוסט 2023 מונה למפקד עוצבת גולן והחרמון.

אוהד לסרי בעל תואר ראשון במדעי החברה מאוניברסיטת בר-אילן, תואר שני בייעוץ ארגוני מהמכללה למנהל ותואר שני במדע המדינה מאוניברסיטת חיפה. נשוי ואב לשלושה.

==קישורים חיצוניים==
*[https://www.gvura.org/a344919-סרן-נתנאל-לסרי סרן נתנאל לסרי] באתר הגבורה

==הערות שוליים==

קטגוריה:מפקדי עוצבת הגולן
קטגוריה:מפקדי גדודים בחטיבה 401
קטגוריה:מפקדי חטיבות במלחמת חרבות ברזל
מצודת ואלר

מצודת ואלר נקראת גם טירת ואלר או בזיליקת ואלר (בצרפתית: שאטו ואלר Château de Valère או Basilique de Valère, בגרמנית: Basilika von Valeria), היא מצודה על גבעה בעיר סיון מול מצודת טורביון. על הגבעה בנויים כנסייה ומספר מבנים מוקפים בחומה.

== היסטוריה ==
בגבעה נמצאו שרידים מהתקופה הרומית, אך השימוש שנעשה במקום מקשה על חקירת הממצאים. השם ואלר מוזכר לראשונה ב-1049, מקור השם לא ידוע, יש אומרים שנקרא על שם ולריאנה אמו של הקונסול הרומי מסוף המאה ה-3 טיטוס קמפניוס פריסקוס מקסימיאנוס. חלקי הכנסייה נבנו בין המאה ה-11 למאה ה-13 בסגנון רומנסקי וגותי. החומות נבנו בסוף המאה ה-13 והמבנה הצפוני נבנה כנראה בסביבות 1300.

במאה ה-15 הותקן בכנסייה עוגב, שכיום הוא אחד העתיקים בעולם שעדיין בשימוש.

בשנת 1977 הגבעה הוכרז על ידי הרשויות כמקום בעל חשיבות לאומית בשל המספר הגבוה של מיני החי והצומח המוגנים שנמצאים במקום.

בשנת 1987 הכנסייה הוכרזה על ידי האפיפיור כבזיליקה קטנה.

בשנים האחרונות המקום עובר שחזור ושיקום בין היתר של חפצי האמנות הרבים שבו. חלק מהמבנים משמשים למוזיאון לתולדות ואלה.

== מיקום ==
המצודה ממוקמת על גבעה בצפון מערב העיר סיון בקנטון ואלה שבשווייץ, הגבעה בגובה 615 מטר מעל פני הים, משקיפה על העיר ועל מצודת טורביון שנמצאת על הגבעה ממול. הכנסייה נמצאת בראש הגבעה ומוקפת במספר מבנים ובחומה שסביבה. הגבעה מאד תלולה, והגישה אליה אפשרית רק מכיוון צפון מזרח.

== לקריאה נוספת ==
* [https://web.archive.org/web/20131009161543/http://www.cath-vs.ch/sous-sites/chapitre-sion/valeria.html מצודת ואלר] באתר Cath-VS, ארכיון 

==קישורים חיצוניים==

קטגוריה:שווייץ: מבנים
קטגוריה:ואלה
איוב כיוף

איוב כיוף (נולד בשנת 1984) הוא קצין בצה"ל בדרגת אלוף-משנה, המשמש מפקד חטיבת מנשה. קודם לכן שימש מפקד יחידת שלדג ומפקד סיירת גולני.

== ביוגרפיה ==
כיוף נולד וגדל בעספיא. למד בבית הספר היסודי במקום מגוריו, ובהיותו בכיתה ו' עבר לבית הספר הריאלי שבחיפה והיה חניך הפנימייה הצבאית לפיקוד, בוגר מחזור מ"ט. התגייס לצה"ל בשנת 2003, והתנדב ליחידת שלדג. השלים את הכשרת מסלול הלוחם ביחידה, ויצא לקורס קציני חי"ר. בסיום הקורס שב ליחידה ומונה למפקד צוות, הוא שימש בתפקיד בין היתר במהלך מלחמת לבנון השנייה. בהמשך עבר לחטיבת גולני ומונה למפקד פלוגת מסלול בגדוד 13. לאחר מכן מונה למפקד פלוגה מסייעת בגדוד 13. בהמשך חזר ליחידת שלדג ומונה למפקד פלגה מבצעית ביחידה. לאחר מכן מונה למפקד פלגת המבצעים המיוחדים ביחידה. לאחר לימודים מונה לסגן מפקד גדוד 12. לאחר מכן יצא ללימודים בפו"ם.

ביולי 2019 הועלה לדרגת סא"ל ומונה למפקד סיירת גולני, ושירת בתפקיד עד 16 ביולי 2021. בספטמבר 2021 מונה למפקד יחידת שלדג, תפקיד אותו מילא עד 17 באוגוסט 2023. ב-20 בספטמבר 2023 הועלה לדרגת אלוף-משנה ומונה למפקד חטיבת מנשה וכיהן בתפקיד במלחמת חרבות ברזל.

== חיים אישיים ==
כיוף נשוי לסאלי ואב לשתיים. בעל תואר ראשון בהנדסת תעשייה וניהול ממכללת שנקר. 

בן דודו הוא שריף כיוף, שוער מכבי חיפה.

== הערות שוליים ==

==קישורים חיצוניים==

קטגוריה:מפקדי גדודים בחטיבת גולני
קטגוריה:אלופי-משנה בצה"ל
קטגוריה:בוגרי הפנימייה הצבאית לפיקוד חיפה
קטגוריה:מפקדי חטיבת מנשה
קטגוריה:מפקדי יחידת שלדג
קטגוריה:מפקדי סיירת גולני
קטגוריה:מפקדי חטיבות במלחמת חרבות ברזל
קטגוריה:בוגרי מכללת שנקר
קטגוריה:דרוזים ישראלים
קטגוריה:עספיא: אישים
קטגוריה:ישראלים שנולדו ב-1984
מרקו ספיסו

מרקו ספיסו (באיטלקית: Marco Spissu; נולד ב-5 בפברואר 1995) הוא כדורסלן איטלקי המשחק בעמדות כדורסל הרכז ברייר ונציה מליגת העל האיטלקית בכדורסל.

== קריירה מקצועית ==
ספיסו במדי נבחרת איטליה ב[[כדורסל 3x3, משחקי הים התיכון 2018]]
לאחר שהחל את הקריירה שלו בטורס עבר ספיסו לדינמו סאסארי מעיר הולדתו. מהקבוצה הוא הושאל לסנט-אורסולה, בארי, קאסאלפוסטרלנגו, רג'ו קלבריה, דרטונה באסקט ווירטוס בולוניה מהסרייה א'2. עם בולוניה הוא זכה בגביע ה-LNP ונבחר ל-MVP של הגמר.

לאחר 11 שנים בסאסארי, שכללו זכייה ביורופקאפ ב-, עבר ספיסו לאוניקאחה מאלגה מליגת ה-ACB הספרדית וחתם בקבוצה לשנתיים. עם זאת, ב-12 באוגוסט 2021 ביטלה הקבוצה את חוזהו של ספיסו לאחר שנכשל בבדיקות הרפואיות. פדרציית הכדורסל האיטלקית, לעומת זאת, זימנה אותו לסגל הנבחרת הבוגרת באותו קיץ לקראת טורניר הכדורסל האולימפי באולימפיאדת טוקיו.

ב-19 באוגוסט 2021 חתם ספיסו באוניקס קאזאן הרוסית מהליגה המאוחדת של VTB והיורוליג. הוא עזב את הקבוצה בתחילת 2022 עקב הפלישה הרוסית לאוקראינה.

ב-20 ביולי 2022 חתם ספיסו ברייר ונציה מליגת העל האיטלקית והיורוקאפ.

== קישורים חיצוניים ==

* [https://www.fiba.basketball/en/player/189631/Marco-Spissu פרופיל], באתר פיב"א החדש

== הערות שוליים ==

קטגוריה:כדורסלני וירטוס בולוניה
קטגוריה:כדורסלני דינמו סאסארי
קטגוריה:כדורסלני אוניקס קאזאן
קטגוריה:כדורסלני ונציה
קטגוריה:כדורסלנים באולימפיאדת טוקיו (2020)
קטגוריה:כדורסלנים איטלקים
קטגוריה:כדורסלנים איטלקים באולימפיאדת טוקיו (2020)
קטגוריה:כדורסלני נבחרת איטליה
קטגוריה:איטלקים שנולדו ב-1995
נאיף בן בנדאר א-סודיירי

נאיף בן בנדאר א-סודיירי (בערבית: نايف بن بندر السديري; נולד ב-21 בינואר 1963) הוא דיפלומט סעודי. כיהן כשגריר ערב הסעודית בקנדה בין השנים 2014–2018. כיום מכהן א-סודיירי כשגריר ערב הסעודית בירדן ובנוסף, מונה ב-12 באוגוסט 2023 לשגריר ערב הסעודית ברשות הפלסטינית ולקונסול כללי שאינו תושב בירושלים.

==ראשית חייו והשכלה==
א-סודיירי נולד בריאד. אביו, בנדר, הוא בנו של אחמד א-סודיירי. הוא קיבל תואר שני במדע המדינה.
===קריירה===
א-סודיירי עבד במגזר הפרטי עד שהצטרף למשרד החוץ הסעודי בשנת 1996 ועבד במשלחת הסעודית לאו"ם משנת 1997. הוא עמד בראש קבוצה לפירוק נשק גרעיני ואי-הפצת נשק שהייתה מסונפת לוועדת הפירוק מנשק של האו"ם בין השנים 2012–2014. הוא מונה לשגריר ערב הסעודית בקנדה ב-2014, תפקיד אותו מילא עד אוגוסט 2018, כאשר הוא הוחזר על ידי ממשלת ערב הסעודית עקב מתיחות בין שתי המדינות.

א-סודיירי מונה לשגריר ערב הסעודית בירדן בינואר 2020. הוא מסר את הזמנתו של המלך סלמאן לנשיא סוריה בשאר אסד להשתתף בפסגת הליגה הערבית ה-32 שנערכה בג'דה, סעודיה, ב-19 במאי 2023.

בנוסף לתפקידו הדיפלומטי כשגריר ערב הסעודית בירדן, א-סודיירי מונה ב-12 באוגוסט 2023 לתפקיד "השגריר בפלסטין וקונסול כללי בירושלים שלא מוצב שם", והגיש את כתב האמנתו למג'די אל-ח'לידי, היועץ הדיפלומטי של הנשיא הפלסטיני מחמוד עבאס בירדן.

בספטמבר 2023 נפגש א-סודיירי עם ריאד אל-מאלכי ברמאללה. בפגישה אמר שערב הסעודית פועלת להקמת מדינה פלסטינית וסיים את נאומו בקריאה "תחי פלסטין החופשית".

==קישורים חיצוניים==
* 

==הערות שוליים==

קטגוריה:סעודים
קטגוריה:שגרירים בקנדה
קטגוריה:שגרירים בירדן
קטגוריה:הרשות הפלסטינית: יחסי חוץ
קטגוריה:ילידי 1963
מיכאל ימר

הרב מיכאל הכהן יָמֵר (ה' באב ה'תשי"ט, 9 באוגוסט 1959) הוא ראש ישיבת שעלבים וראש קריית חינוך שעלבים.

== ביוגרפיה ==
נולד בארצות הברית לפרופסור משה ימר ורחל לבית רקובר, למד בישיבה התיכונית "נתיב מאיר" בירושלים, והחל משנת תשל"ח בישיבת ההסדר שעלבים. בעל תעודת הוראה ממכון מורשת יעקב (ה'תשמ"ג). באייר ה'תשמ"ז נסמך לרבנות בידי הרבנות הראשית. שימש כסגן משגיח וכמדריך בישיבת שעלבים.<ref>שערים, י"ז בטבת תשמ"ד, עמ' 14</ref>

החל מתשמ"ט שימש ר"מ בישיבת שעלבים, לתלמידים בני חו"ל וישראלים לסירוגין. במקביל כיהן כרב קהילה בקהילת "אהל ארי" בעיר רעננה. באלול ה'תשע"ג מונה לתפקיד סגן ראש הישיבה הרב יחזקאל יעקבסון, ובאב ה'תשע"ו מונה לתפקיד ראש הישיבה וראש קריית חינוך שעלבים.<ref>; [https://www.facebook.com/ShaalvimEC/posts/pfbid029afDeyJoNVsQsPRuPyLZtpguXqfURnKfpM5XqQ4kXxtavwAutE2QqGA65p9y9hUyl פוסט לדוגמה של קריית חינוך שעלבים ברשת החברתית פייסבוק], 26 במרץ 2023</ref> החל מניסן תשע"ח (2018) משמש חבר מערכת בכתב העת המעין.<ref>המעין 225 [נח, ג], ניסן תשע"ח, עמ' 2</ref>

=== חיים אישיים ===
נישא בשנת תשמ"ג (1983) ללאה לבית קניג.<ref>מספרא לסייפא 11, ישיבת שעלבים תמוז תשמ"ג, עמ' 2</ref> אב לארבעה. בנו הרב יעקב ימר חוקר במכון שלמה אומן.<ref>[https://www.machonso.org/researchers/?id=1209 הרב יעקב ימר], באתר מכון שלמה אומן</ref>

== חיבוריו ==
* בנתיב ההלכה – עיון בסוגיות אקטואליות בהלכה, ה'תשע"ד
* נבואה שערייך – שיעורים כלליים שמסר בישיבת שעלבים (שלושה כרכים)

=== ממאמריו ===
* 'גדרי קנין כיבוש מלחמה', אור המזרח לב, תשמ"ד, עמ' 209–216
* '[https://asif.co.il/wp-content/uploads/2021/04/18-42.pdf ירושה אין לה הפסק]', שעלי דעת ג, תשמ"ד, עמ' 137–141
* '[https://asif.co.il/wp-content/uploads/2021/04/25-25.pdf זכויות הבעל במעשה ידי אשתו]', ברקאי ב, סתיו תשמ"ה, עמ' 138–147
* 'מיגו – בירור או כוח הטענה', שעלי דעת ו, תשמ"ט, עמ' 56–62
* '[https://asif.co.il/wp-content/uploads/2021/04/02-81.pdf נאמנות אדם לטעון על יהדותו לאור סוגיית ההוא ארמאה]', שעלי דעת ז, תש"ן, עמ' 9–13
* '[https://www.machonso.org/uploads/images/ימר.pdf קבלת תרומה לבית כנסת ממומר]', המעין 228 [נט, ב], טבת תשע"ט, עמ' 14–16
* 'כפיה על הצדקה', בית הלל נא, טבת תשע"ט, עמ' פב-פד
* 'טרדה ואונס כפטור', בית הלל נב, שבט תשע"ט

== קישורים חיצוניים ==
* 
* 
* [https://www.inn.co.il/tags/%D7%94%D7%A8%D7%91_%D7%9E%D7%99%D7%9B%D7%90%D7%9C_%D7%99%D7%9E%D7%A8 כל הכתבות והראיונות - הרב מיכאל ימר], באתר ערוץ 7

== הערות שוליים ==

קטגוריה:רבנים ישראלים
קטגוריה:ראשי ישיבות הסדר
קטגוריה:משפחת רקובר
קטגוריה:משפחת מנדלבוים
קטגוריה:רבני ישיבת שעלבים
קטגוריה:רבני הציונות הדתית בישראל
קטגוריה:בוגרי ישיבת נתיב מאיר
קטגוריה:בוגרי ישיבת שעלבים
קטגוריה:רעננה: רבנים
קטגוריה:ישראלים שנולדו ב-1959
ליעוז עמר

ליעוז עמר (נולד ב-1979) הוא שחיין פאראלימפי לשעבר, מייסד ומנכ"ל חברת Travaxy לקידום תיירות נגישה לבעלי מוגבלויות.
== ביוגרפיה ==
עמר שירת בשנים 1999–2001 בחיל המשטרה הצבאית והיה מפקד שוטרים עד לסיום שירותו בעקבות פציעה שגרמה לכשל בריאותי ולשיתוק בפלג הגוף התחתון. כחלק משירותו היה במוצב בגבול הצפון ועבד בשיתוף עם יחידת מודיעין

בשנת 2007 ניצח במשחה 100 מטר בסגנון חזה בווילס אנגליה ובכך עמד בקריטריון ההשתתפות למשחקים הפאראלימיפיים. ב התחרה במשחה 100 מטר בסגנון חזה לדרגת נכות SB5, אותו סיים במשחה הגמר בתוצאה של 1:42.50 דקות ודורג במקום השמיני בעולם עם שיא ישראלי.

עמר סיים קורס מדריכים ומאמנים לשחייה במכון וינגייט והיה מאמן שחייה בבית הלוחם בחיפה במשך שלוש שנים. היה מאמנו של בשאר חלבי.

בשנת 2018 ייסד את חברת Travaxy לקידום תיירות עבור בעלי מוגבלויות ובני הגיל השלישי והוא עומד בראשה. החברה זכתה בפרס מטעם האו"ם על תרומתה לתיירות בת קיימא.

==קישורים חיצוניים==
* [https://www.paralympic.org/lioz-amar פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:ספורטאים פאראלימפיים ישראלים
קטגוריה:שחיינים פאראלימפיים ישראלים
קטגוריה:שחיינים נכים ישראלים
קטגוריה:שחייני חזה ישראלים
קטגוריה:שחייני חופשי ישראלים
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:שחיינים במשחקים הפאראלימפיים בייג'ינג (2008)
קטגוריה:ספורטאים נכי צה"ל
קטגוריה:ישראלים שנולדו ב-1979
RollerCoaster Tycoon 2

RollerCoaster Tycoon 2 הוא משחק סימולציית בנייה וניהול משנת 2002 והשני בסדרת משחקי RollerCoaster Tycoon אשר פותח על ידי כריס סוייר ופורסם על ידי חברת Infogrames Interactive. המשחק יצא לשווקים באוקטובר 2002. במשחק השחקן בונה ומנהל פארק שעשועים ומנסה להשיג מטרות שונות, כגון מספר מבקרים רב, כמות הכנסות רבה ועוד.

== פיתוח ==
המשחק פותח על ידי יוצר משחקי הווידאו הסקוטי כריס סוייר, אשר עיצב ותכנת את המשחק כולו בעצמו בשפת אַסֶמבּלי.<ref></ref><ref></ref> חלקים מסוימים של המשחק התבססו על מאמצים קודמים לפתח גרסה חדשה של המשחק Transport Tycoon, עליה סוייר עבד עוד במהלך שנת 1996.<ref></ref> המשחק פורסם על ידי חברת Infogrames ויצא לשווקים לראשונה ב-15 באוקטובר 2002.<ref name="patch 2011">[http://support.atari.com/index.php?/Knowledgebase/Article/View/28/16/rollercoaster-tycoon-2-patch RollerCoaster Tycoon 2 Patch] on atari.com by Joseph Paolinelli on October 13, 2011</ref>

== OpenRCT2 ==
באפריל 2014 הושק מיזם הקוד הפתוח "OpenRCT2" במטרה לשפר את המשחקיות של RollerCoaster Tycoon 2, ובמטרה לבצע תיקון באגים וליצור גרסאות של המשחק אותן ניתן יהיה להפעיל ב-macOS ו-Linux . המשחק בגרסה זו תומך גם ברזולוציה גבוהה יותר, והעלאה משמעותית של מגבלות התוכנה.

המיזם הושק במקור על ידי המתכנת טד ג'ון, אשר בתחילה היה היחיד שפיתח את המיזם, אך לאורך השנים לקחו חלק בפיתוח של המיזם מעל ל-250 אנשים אשר סייעו לשפר את המשחק. על מנת ליצור שיבוט מדויק של המשחק, המשחק המקורי עבר תהליך הנדסה הפוכה ולאחר מכן נכתב מחדש באמצעות שפת התכנות C.

== ראו גם ==
* RollerCoaster Tycoon (סדרת משחקים)
* RollerCoaster Tycoon (משחק וידאו)
* RollerCoaster Tycoon 3

== קישורים חיצוניים ==
* 
* 

==הערות שוליים==

קטגוריה:משחקי Windows
קטגוריה:משחקי בניית פארקי שעשועים
קטגוריה:משחקי וידאו משנת 2002
קטגוריה:RollerCoaster Tycoon
קטגוריה:משחקי וידאו שפותחו בממלכה המאוחדת
אריאל מליאר

אריאל (אריק) מליאר (נולד ב-5 במרץ 2000) הוא שחיין פאראלימפי ישראלי.
== חייו ==
מליאר נולד עם שיתוק מוחין במרכז הרפואי בני ציון שבחיפה, לאלכס ולדיאנה. אחיו התאום, מארק מליאר, הוא שחיין ואלוף פאראלימפי המתחרה בדרגת נכות S7.

מליאר סובל משיתוק ביד שמאל ובשתי רגליו. הוא החל להתאמן בשחייה בגיל 5 יחד עם אחיו כחלק מטיפול הידרו-תרפי. לאחר מספר שנים עברו לנבחרת השחייה של איל"ן חיפה והוא מתאמן בבריכת איל"ן בקריית חיים, בהדרכת יעקב ביננסון. במהלך השנים הראשונות התחרה בתחרויות ארציות, ועם הצלחותיו התקדם לאליפויות אירופה והעולם.

בשנת 2018 דורג במקום השמיני באליפות אירופה ובשנת 2019 דורג תשיעי באליפות העולם.

ב התחרה בארבעה משחים בדרגת נכות S4. במשחה 50 מטר בסגנון חופשי העפיל למשחה הגמר וסיים במקום השביעי עם תוצאה של 41.70 שניות, ובשלושה משחים השתתף במשחה המוקדמות: במשחה 50 מטר בסגנון גב סיים את משחה המוקדמות עם תוצאה של 58.81 שניות, במשחה 100 מטר בסגנון חופשי סיים את משחה המוקדמות עם תוצאה של 1:36.04 דקות ובמשחה 200 מטר בסגנון חופשי סיים את משחה המוקדמות עם תוצאה של 3:38.51 דקות.

מליאר מתגורר בקריית מוצקין.

==קישורים חיצוניים==
* [https://www.paralympic.org/ariel-malyar פירוט השתתפותו בתחרויות המשחקים הפאראלימפיים] באתר הרשמי של IPC 
* [https://www.the-sports.org/ariel-malyar-swimming-spf557871.html אריאל מליאר], באתר TheSports.org 

== הערות שוליים ==

קטגוריה:ספורטאים פאראלימפיים ישראלים
קטגוריה:שחיינים פאראלימפיים ישראלים
קטגוריה:שחייני חופשי ישראלים
קטגוריה:שחייני גב ישראלים
קטגוריה:שחייני מעורב אישי ישראלים
קטגוריה:שחיינים נכים ישראלים
קטגוריה:ספורטאי איל"ן
קטגוריה:ספורטאים ישראלים הסובלים משיתוק מוחין
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:שחיינים במשחקים הפאראלימפיים טוקיו (2020)
קטגוריה:ספורטאים ישראלים במשחקים הפאראלימפיים פריז (2024)
קטגוריה:שחיינים במשחקים הפאראלימפיים פריז (2024)
קטגוריה:תאומים ישראלים
קטגוריה:קריית מוצקין: אישים
קטגוריה:ישראלים שנולדו ב-2000
שאול וג'ימה

שאול וג'ימה הוא ספורטאי בענף ספורט נכים לשעבר.

וג'ימה השתתף לראשונה במשחקי סטוק מנדוויל בשנת 1970. הוא היה חבר איל"ן בפתח תקווה והתבלט כשחקן כדורסל כיסאות גלגלים בליגה הלאומית.

כחבר נבחרת ישראל בכדורסל בכיסאות גלגלים השתתף פעמיים ב. ב היה שותף לזכיית הנבחרת במדליית כסף וב היה שותף לזכייה במדליית זהב.

וג'ימה פעיל גם כשחקן טניס כיסאות גלגלים.

==הערות שוליים==

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:שחקני כדורסל נכים ישראלים
קטגוריה:כדורסלנים פאראלימפיים ישראלים
קטגוריה:טניסאים נכים ישראלים
קטגוריה:ספורטאי איל"ן
קטגוריה:ישראלים שנולדו במאה ה-20
קרופייה

קרופייה ב[[לאס וגאס (2011)]]
קרופייה, קרופייר או דילר הוא אדם הממונה לסייע בהתנהלות המשחק בשולחן הימורים. קרופיירים מועסקים בדרך כלל בבתי קזינו.

== מקור המילה ==
במקור "קרופייר" היה השם של האדם שעמד מאחורי המהמר, עם עודף של מזומנים כדי לגבות אותו במהלך הימורים. המילה נגזרה מ"קרופ" (החלק האחורי של הסוס) והייתה בדרך אנלוגיה למי שרכב מאחור על סוס. מאוחר יותר התייחסה המילה לאחד שהועסק באיסוף הכסף משולחן משחקים.<ref>Oxford English Dictionary, [https://www.oed.com/search/dictionary/?scope=Entries&q=Croupier Croupier]</ref>

פירוש המילה "דילר" במקור הוא מי שהיה אחראי על חלוקת הקלפים או השחקן בעמדת הדילר, ללא קשר לשאלה אם אותו שחקן היה אחראי על חלוקת הקלפים או לא.<ref></ref>

== הכשרה ==
דילר בלאק ג'ק ב- Harrah's Las Vegas (2011)
שיטות ההכשרה להפוך לקרופייה קזינו משתנות ממדינה למדינה. בצפון אמריקה, בלאק ג'ק הוא כמעט תמיד המשחק שהדילרים לומדים קודם, מכיוון שהוא פשוט ופופולרי, ובמקרה שהדילר עושה שגיאות בבלאק ג'ק העלות אינה גבוהה מידי לקזינו. באירופה, קרופיירים נוטים קודם כל ללמוד רולטה. משחקים מורכבים ועמוסים כמו craps, עם מערכות תשלומים מסובכות וכו', שמורים בדרך כלל לדילרים המוכשרים ביותר.<ref></ref>

ישנן גם מכללות ומוסדות חינוך המציעים קורסי הכשרה של קרופיירים, המכונים באופן רשמי אימון תפעול קזינו. מלבד קורסים, יש שורה של שיעורים פרטיים זמינים במדיה החברתית, בפורומים של פוקר ובמדורי מודעות ברחבי העולם, שמאפשרים לימוד המקצוע תוך מתן תשומת לב אחד על אחד לחניך.

בתי קזינו מציעים גם תוכנית הכשרה פנימית.

== רישוי ==
קרופייר אמריקאי, אוסטרלי, קנדי ובריטי נדרש להגיש בקשה לרישיון הימורים. רישיון זה כולל בדיקות רקע משטרתיות ובדיקות דירוג אשראי, כדי לעזור לקבוע אם הם זכאים להתחיל בעבודה. קרופיירים אינם מורשים לעשות עסקאות בקזינו עד להנפקת רישיון זה.<ref></ref>

== מתן טיפ ==
כמקובל עם צוותי שירות לקוחות בארצות הברית ובמקומות נוספים, קרופיירים תלויים בטיפים כדי להפוך את שכרם לכדאי. בעוד שלקרופייר תאורטית לא אמור להיות עניין אישי בתוצאת המשחק, שחקן מצליח נוהג לתת טיפים לקרופייר, במיוחד בבתי קזינו אמריקאיים.

לעיתים קרובות טיפים מצטברים ומחולקים בין כל הצוות. קשר עם לקוחות אסור ורוב בתי הקזינו מונעים מצוות ההימורים שלהם להיראות מעשן או אפילו להיראות במדים מחוץ לקזינו.

כמה אסטרטגיות הימורים כוללות הצעות לתת טיפ לדילר על מנת ליצור אווירה טובה ולשפר את מצב הרוח של הדילר. על פי אסטרטגיות אלו, הטיפ עשוי אפילו לגרום לדילר לערבב את הקלפים בתדירות נמוכה יותר ובכך לאפשר מעקב קל יותר אחר קלפים מסוימים.<ref></ref> בתי הקזינו באוסטרליה אוסרים על דילרים לקבל טיפים.<ref></ref>

== חשיפה לעישון פסיבי ==
מכיוון שבתי קזינו נוטים לאפשר עישון בקומת ההימורים, קרופיירים חשופים לעישון פסיבי. הערכת סכנה בריאותית של כמה בתי קזינו בלאס וגאס הראתה שקרופיירים שאינם מעשנים סבלו ממחלות בדרכי הנשימה יותר מאשר עמיתיהם המנהליים בבתי הקזינו, והיו להם קוטינין ו-NNAL (מרכיבים של עישון פסיבי) בדגימות השתן שלהם.<ref>West, Christine. [https://www.cdc.gov/niosh/blog/nsb061609_casino.html Secondhand Smoke and Casino Dealers]. National Institute for Occupational Safety and Health. June 16, 2009.</ref> בריטניה אסרה על עישון בכל המקומות הציבוריים, כולל בתי קזינו, בשנת 2007.<ref></ref>

== ראו גם==
* דילר פוקר 

== קישורים חיצוניים ==

== הערות שוליים ==

קטגוריה:הימורים: מינוחים
גלה (כפר)

גלה (בהונגרית: Gölle) הוא כפר קטן במחוז שומוג', נפת קאפושוואר שבהונגריה.

== מיקום ==
היישוב ממוקם בגבול המזרחי של מחוז שומוג', ניתן להגיע אליו בכביש ציבורי המחבר בין כבישים 6503 בין באטה - איגאל וכביש 6517 בין קפושפולה - לאפאפה.

תחנת הרכבת הקרובה ביותר נמצאת בבאטה, על קו הרכבת דומבובאר–ג'קנש ( תחנת הרכבת באטה).

== סמל הכפר ==
בסמל היישוב ניתן לראות כתר וסוס לבן. לפי המסורת בלה הרביעי, מלך הונגריה ופמלייתו הלכו לאיבוד באזור הזה כשברחו מהמונגולים (פלישת המונגולים לאירופה), והצמיתים שחיו שם הראו להם את הדרך לדלמטיה. שם סוסו של המלך היה גלה (Gölle). על כן ממנו קיבל היישוב את שמו.

== היסטוריה ==
הכפר מוזכר לראשונה במסמך משנת 1550. לאחר הכיבוש הונגריה על ידי העות'מאנים והחורבן שהטורקים גרמו, הכפר אוכלס שוב ב-1618. התושבים היו הונגרים קתולים. בין בעלי הכפר באותו הזמן, המשמעותית ביותר הייתא משפחת דרשפי. במאה ה-19 היו כאן אחוזות גם לנסיכים לבית אסטרהאזי ולמשפחת המרכיז פלביצ'יני (Pallavicini család). גלה היה יישוב משמעותי יותר בתחילת המאה ה-20, עם יותר מ-2,700 תושבים.

האזור מסביב לגלה היה אזור חקלאי מפורסם מאז ימי קדם. הוא היה מפורסם באדמות החקלאיות הטובות שלו ובחיות המשק האיכותיות שלו. חקלאי הכפר זכו במדליות במספר תערוכות עם בעלי החיים שגידלו. בגבול הכפר נוצרו כמה ערבות קטנות, רובן כבר אינן קיימות או נספחו ליישובים אחרים.

== אתרים בעלי עניין ==
* בכפר יש מוזיאון זיכרון במקום הולדתו של יליד הכפר המפורסם, הסופר אישטוואן פקטה (István Fekete). המוזיאון שופץ ב-29 בנובמבר 2012. כמו כן, הוקם מוזיאון במקום הולדתה של השחקנית והזמרת חסידת אומות העולם ואלי ראץ, שנולדה אף היא בגלה. קבריהם של שני האנשים המפורסמים האלה נמצאים בבית הקברות של הכפר.
* יש רק מבנה אחד מוגן בגלה: הכנסייה הקתולית. מצפון לכפר, בפאתי היישוב, נמצאת "קפלת קבר שרנל" בהריסות, שהיא אנדרטה לאומית רשומה לשימור.<ref></ref>
* נאנדור ארי (Nándor Őri) מגלה יצר את אוסף לבני הבריק המוטבעים שלו בשנת 2009, המורכב מכ-500 פריטים.
* ב-2016 הוא הוסף ונכלל גם בערכי האוצר של מחוז שומוג'.

== ילידי המקום ==
* מיקלוש היידו (במקור מיקשה הוניג, 1879 – תל-ליטוינסקי, ישראל, 1956) היה עורך דין יהודי-הונגרי-ישראלי, עיתונאי, סופר, עורך עיתון, פעיל ציבורי בקהילה היהודית בבודפשט ופעיל ציוני.
* ואלי ראץ (1911 – 1997) הייתה שחקנית קולנוע ותיאטרון וזמרת, יקירת הציבור ההונגרי. הוענק לה תואר "חסידת אומות העולם" על ידי יד ושם בירושלים, על הצלת יהודים בימי השואה.

== גלריה ==
<gallery class="center">
Fekete István Emlékház, Gölle.jpg|בית הנצחה אישטוואן פקטה
Fekete Istvan szulohaz.jpg|לוח זיכרון על בית הולדתו של אישטוואן פקטה
Gölle, Fekete István-mellszobor 2023 01.jpg|פסל חזה של אישטוואן פקטה
Gölle, Immaculata-oszlop 2023 02.jpg|עמוד אימקולאטה (Immaculata)
Kálvária, Gölle.jpg|קלוואריה
Kereszt és temetőkápolna, Gölle.jpg|צלב וקפלת בית הקברות
Ballagó idős emléktábla, Gölle.jpg|לוח זיכרון על קיר הקפלה
Fekete István sírja, Gölle.jpg|קברו של אישטוואן פקטה
</gallery>

== קישורים חיצוניים ==
* 

* [http://www.golle.hu אתר השלטון העצמי העירוני גלה]
* [https://web.archive.org/web/20040617030208/http://www.smmi.hu/torteneti/golle.htm בית הזיכרון של אישטוואן פקטה, גלה]
* [http://www.valiracz.com אתר לזכרו של ואלי ראץ]

== הערות שוליים ==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אדרנלין (ספר)

אדרנלין: סיפורי שלא סוּפר (באיטלקית: Adrenalina: My Untold Stories) הוא האוטוביוגרפיה השנייה של הכדורגלן השוודי זלאטן איברהימוביץ', שנכתבה יחד עם העיתונאי האיטלקי לואיג'י גרלנדו מהלה גזטה דלו ספורט,<ref></ref> ופורסמה לראשונה באיטלקית בדצמבר 2021.

==תקציר==
איברהימוביץ' פותח את הספר באמירה "בסדר אני מוותר. אני בן ארבעים. אני אֵל, אבל אֵל שמתבגר".<ref></ref> הוא מתאר את שם הספר, אדרנלין, כ"מילת המפתח של חיי". הוא מספר על התקופה שלו במנצ'סטר יונייטד ומתאר אותם כבעלי "מנטליות קטנה וסגורה" למרות עושרם ויוקרתם; הוא טוען שהם הורידו פאונד אחד מהמשכורת שלו מפני ששתה בקבוק מיץ ממיני בר בבית מלון.<ref></ref> הוא מספר כי בתקופתו בפריז סן-ז'רמן השחקנים היו חסרי משמעת, ואומר כי הציע להחליף את לאונרדו כמנהל המקצועי של הקבוצה.<ref></ref> הוא טוען שחברו למילאן, הקאן צ'להאנולו, ניצל את דום הלב של כריסטיאן אריקסן כדי לתפוס את מקומו ביריבה העירונית, אינטר מילאנו, ומוסיף כי צ'להאנולו ואנטה רביץ' יכולים לשחק טוב רק כשהוא בקבוצה שלהם.<ref></ref>

==הפצה==
אדרנלין עמד בראש רשימת רבי המכר באיטליה בדצמבר 2021, לפני ספריהם של קן פולט ודונאטו קאריסי. הספר הופץ באותו חודש גם בשוודיה, ועמד בראש מצעד ספרי העיון, לפני הביוגרפיה של הדי ג'יי אביצ'י.<ref></ref>

==הערות שוליים==

קטגוריה:אוטוביוגרפיות
קטגוריה:ספרי כדורגל
סלמה פראיואלו

סלמה סלסטה פראיואלו אייגנגונו (בספרדית: Salma Celeste Paralluelo Ayingono; נולדה ב-13 בנובמבר 2003) היא אצנית לשעבר ושחקנית כדורגל ספרדייה, המשחקת בעמדת קיצונית שמאלית בקבוצת ברצלונה ובנבחרת ספרד.

== קריירה ==
=== נעורייה ותחילת דרכה ===
פראיואלו נולדה בסרגוסה, בספרד, לאב ספרדי ואם מגינאה המשוונית.<ref></ref> האם הגיעה לספרד על מנת לטפל בבנה מנישואים קודמים שסבל מפגם חמור בראיה. בדצמבר 2012, הוא נעלם בסרגוסה ולאחר כחודש נמצאה גופתו.<ref></ref> לפראיואלו שני אחים ששניהם שחקני כדורגל גם כן.

פארוולו החלה לשחק כדורגל במועדון סן חוזה בסרגוסה ולאחר מכן עברה למועדון סרגוסה סי אף אף.

=== ויאריאל (2019–2022) ===
בעונת 2019/20 חתמה פראיואלו בוויאריאל.

היא שחקה במועדון כ-3 עונות ובשנת 2022 הייתה מועמדת לפרס פושקאש על שער שכבשה במדי המועדון נגד ברצלונה.

=== ברצלונה (מ-2022) ===
פראיואלו חתמה בברצלונה בעונת 23–2022 לאחר תום חוזהה בוויאריאל.

בעונת 23–2022 זכתה עם קבוצתה באליפות ספרד ובליגת האלופות ואף עלתה בהרכב במשחק הגמר.<ref></ref>

=== נבחרת ===
פרוואלו בחרה לשחק בנבחרת ספרד על אף שיכלה לשחק גם בנבחרת גינאה המשוונית.

היא זכתה עם הנבחרות הצעירות באליפות העולם בכדורגל נשים עד גיל 17 ואליפות אירופה בכדורגל נשים עד גיל 17 ב-2018 ובשנת 2022 באליפות העולם בכדורגל נשים עד גיל 20.

היא ערכה את הופעת הבכורה שלה בנבחרת הבוגרת ב-11 בנובמבר 2022 במשחק ידידות מול נבחרת ארגנטינה.

פראיואלו זומנה לגביע העולם בכדורגל נשים 2023 בו נבחרתה העפילה לגמר. פרוואלו כבשה שער ניצחון ברבע הגמר מול הולנד בהארכה וכן את השער הראשון בחצי הגמר מול נבחרת שוודיה.<ref></ref>

=== אתלטיקה ===
פראיואלו התחילה במועדון האתלטיקה של סן חוזה בסרגוסה והצטרפה לאחר מכן למועדון סקופריו-71 גם כן בסרגוסה.

היא זכתה במדליה הראשונה שלה ב-2019 בריצת 400 מטר באליפות ספרד באתלטיקה קלה.

הזכייה אפשרה לה להשתתף באליפות אירופה באתלטיקה באולם 2019.

היא זכתה ב-2019 ב2 מדליות נוספות באליפות אירופה לנוער בבאקו.
== סטטיסטיקה ==
{| class="wikitable" style="text-align: center;"
! rowspan="2" |מועדון
! rowspan="2" |עונה
! colspan="3" |ליגה
! colspan="2" |גביע
! colspan="2" |סה״כ
|-
!ליגה
!הופעות
!שערים
!הופעות
!שערים
!הופעות
!שערים
|-
| rowspan="1" |ויאריאל
|2021/2022
| rowspan="2" |ליגת העל הספרדית
|8
|3
|1
|0
|9
|3
|-
| rowspan="1" |ברצלונה
|2022/2023
|15
|10
|1
|2
|24
|14
|-
! colspan="3" |סך הכל
!23
!13
!2
!2
!33
!17
|}

== תארים ==
=== קבוצתיים ===
==== ברצלונה ====
* אליפות ספרד (1): 2022/23
* ליגת האלופות (1): 2022/23

=== נבחרות ===
נבחרת ספרד בכדורגל נשים
* גביע העולם בכדורגל נשים: 2023

==== נבחרת ספרד בכדורגל נשים עד גיל 17 ====
* אליפות העולם בכדורגל נשים עד גיל 17: 2018
* אליפות אירופה בכדורגל נשים עד גיל 17: 2018
==== נבחרת ספרד בכדורגל נשים עד גיל 20 ====
* אליפות העולם בכדורגל נשים עד גיל 20: 2022
=== אישיים ===
* מקום 3 בכדור הזהב לנשים 2023

== קישורים חיצוניים ==

* 
* 

== הערות שוליים ==

קטגוריה:כדורגלניות ברצלונה
קטגוריה:כדורגלני ברצלונה
קטגוריה:כדורגלניות ספרדיות
קטגוריה:כדורגלנים ספרדים
קטגוריה:חלוצות כדורגל ספרדיות
קטגוריה:חלוצי כדורגל ספרדים
קטגוריה:כדורגלניות באולימפיאדת פריז (2024)
קטגוריה:ילידות 2003
Body Language (שיר של קווין)

"Body Language" (בעברית: "שפת גוף"; לעיתים מוצג כ-"") הוא סינגל של להקת הרוק הבריטית קווין מאלבומם Hot Space משנת 1982. השיר נכתב על ידי סולן הלהקה פרדי מרקיורי והפך ללהיט בצפון אמריקה, שם זכה להשמעות מרובות ברדיו. עם זאת, השיר זכה לתגובה פושרת בבריטניה. השיר היה הסינגל השני ששוחרר מאלבומם Hot Space. הקליפ לשיר היה הראשון שנאסר לצפייה ב־MTV בגלל העירום שבו, על אף שחברי הלהקה היו לבושים באופן מלא.

==היסטוריה==
ההצלחה המאסיבית של Another One Bites the Dust אפשרה לקווין לנטוש באופן זמני את שורשי הגלאם רוק שלהם בשנות ה-80 המוקדמות, ולנסות ללכת על סגנון של דיסקו, פאנק (Funk) ומוזיקת נשמה. Body Language ואלבום האם שלו Hot Space היו התוצאות לשינוי הנ"ל. השיר בולט בכך שכמעט ואין בו שימוש בגיטרה; אקורדי גיטרה אטמוספיריים מנקדים את השיר באופן מצומצם, בעוד ריף קצר בן שני צלילים נשמע במהלך הפייד אאוט. התכונה המרכזית של השיר, הייתה ההפקה המינימלית והדלילה שלו, עם הבלטה של מילים "מרומזות" (סוגסטיביות), בס סינתיסייזי צמוד (נוגן על Oberheim OB-X) עם גניחות ואנחות של כותב השיר פרדי מרקיורי. השיר נוגן פעמיים במהלך סיבוב ההופעות האירופאי של Hot Space, עם הביצוע הראשון לשיר בווינה ב-13 במאי. לעיתים קרובות הוא זכה לתגובה פושרת, אם כי העיבוד החי היה שונה מאוד מזה של האולפן. השיר הושמע מדי ערב ברגל של ארצות הברית ושל יפן, שם השיר זכה להצלחה מסחרית יותר. השם המלא של השיר, כפי שהודפס הן בסינגל והן באלבום עצמו, הוא "Body Language ↑⬱". השימוש וההיגוי בחיצים מעולם לא הוסבר על ידי מי מחברי קווין, אם כי החיצים אכן הופיעו כחלק מעטיפת הסינגל של הסינגל ובקליפ שלו, שם הם צוירו על גופן של דוגמניות, בעוד פרדי מרקיורי לבש גם חולצות וז'קט עור לבן במהלך סיבוב ההופעות שהראו עיצובים דומים של חיצים. השיר כולל ליין בס סינת'י קצבי וייחודי כסאונד ראשוני שמנגן מרקוירי, מה שהופך את Body Language לאחד משירי הלהקה הבודדים שלא כללו את הבסיסט ג'ון דיקון בהקלטה (אם כי הוא הופיע בקליפ עצמו). בריאן מיי השתתף גם בקצרה בנגינת גיטרה, בהיותו אחת התרומות הפחות משמעותיות שלו לסינגל של קווין.

==תגובות==
השינוי הדרסטי גרם לסינגל להגיע למקום ה-25 במצעדים באנגליה. עם זאת, השיר הצליח יותר בארצות הברית, שם נראה היה שהאמריקאים תומכים הרבה יותר בגיחות של קווין למוזיקת דאנס. "Body Language" הגיע למקום ה-11 בבילבורד הוט 100 ולמקום ה-30 במצעד ה"נשמה". הבי-סייד לשיר הוא "Life Is Real (Song for Lennon)" כשהסינגל לשיר הנ"ל שוחרר קצת יותר משנה לאחר רצח חבר הביטלס לשעבר (ג'ון לנון). בארצות הברית, הקליפ הנלווה גרם לכמות גדולה של מחלוקת. בשל הגוונים הארוטיים שלו בתוספת עור וזיעה בשפע, הוא הוערך כלא מתאים לקהל הטלוויזיה ב-1982. בסקירה של הרולינג סטון, המבקר ג'ון מילווארד תיאר את השיר כ"חתיכת פאנק לא כיפית".

==קרדיטים==
*פרדי מרקיורי - קולות ראשיים וקולות רקע, סינתיסייזר, Linn LM-1, synth bass
*בריאן מיי - גיטרה חשמלית
*רוג'ר טיילור - תופים אלקטרוניים

==מיקומי שיא==

== קישורים חיצוניים ==

==הערות שוליים==

קטגוריה:שירי 1982
קטגוריה:סינגלים מ-1982
קטגוריה:שירי קווין
קטגוריה:שירים באנגלית
קטגוריה:וידאו קליפים מעוררי מחלוקות
קטגוריה:שירים על שפה
קטגוריה:שירי גל חדש
קטגוריה:שירי מוזיקת דאנס
קטגוריה:שירי פאנק (Funk)
קטגוריה:מחלוקות סביב טענות לתועבה במוזיקה
קטגוריה:סינגלים בהוצאת אלקטרה רקורדס
קטגוריה:סינגלים בהוצאת EMI רקורדס
סאם רוג'רס

סמואל ג'רארד רוג'רס (באנגלית: Samual Jarard Rogers; נולד ב-17 במאי 1999 בסיאטל שבוושינגטון, ארצות הברית) הוא כדורגלן אמריקאי המשחק בעמדת הבלם בקבוצת לילסטרום מליגת העל הנורווגית ובנבחרת ארצות הברית.

== קריירת מועדונים ==
רוג'רס גדל במחלקת הנוער של סיאטל סאונדרס. ב-26 במרץ 2017 החל לשחק בקבוצת המילואים של המועדון במסגרת ליגת ה-USL. הוא ערך 64 הופעות ליגה במדי קבוצת המילואים, בהן הבקיע שלושה שערים.

ב-20 באפריל 2021 חתם רוג'רס באוקלהומה סיטי אנרג'י מה-USL, במדיה ערך 12 הופעות ליגה.

ב-9 באוגוסט 2021 הושאל רוג'רס להאמקאם מליגת המשנה הנורווגית עד לתום עונת . הוא ערך 17 הופעות ליגה במהלך תקופת ההשאלה, בהן הבקיע שער אחד. האמקאם העפילה בתום העונה לליגת העל הנורווגית, ורוג'רס חתם על חוזה קבוע במועדון.

ב-10 בפברואר 2022, חודש אחרי שחתם על חוזה קבוע בהאמקאם ומבלי ששיחק במדיה מאז חתימה זו, חתם רוג'רס ברוזנבורג מליגת העל הנורווגית. בעונת הוא ערך 23 הופעות ליגה במדי המועדון, בהן הבקיע ששה שערים.

== קריירה בינלאומית ==
רוג'רס זכה עם נבחרת ארצות הברית עד גיל 20 בגביע הזהב עד גיל 20 בשנת 2018.

ב-28 בינואר 2023 ערך את הופעת הבכורה שלו בנבחרת ארצות הברית, בתיקו 0-0 נגד נבחרת קולומביה במשחק ידידות.

== תארים ==
;גביע הזהב עד גיל 20
* נבחרת ארצות הברית עד גיל 20 (1): 2018

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:בלמי כדורגל אמריקאים
קטגוריה:מדינת וושינגטון: כדורגלנים
קטגוריה:כדורגלני רוזנבורג
קטגוריה:כדורגלני לילסטרום
קטגוריה:כדורגלני נבחרת ארצות הברית
קטגוריה:ספורטאים זרים בנורווגיה
קטגוריה:אמריקאים שנולדו ב-1999
פיני איפרגן

פיני איפרגן הוא פרופסור לפילוסופיה, ראש המחלקה לפילוסופיה באוניברסיטת בר-אילן ומנהל שותף של מרכז שפינוזה במכון ון ליר בירושלים, יחד עם ד"ר דרור ינון.<ref name=":0"></ref> תחומי המחקר העיקריים שלו הם פילוסופיה גרמנית קלאסית ואידיאליזם גרמני בדגש על הגותם של קאנט והגל.<ref name=":0" />

== ביוגרפיה ==
איפרגן למד בין השנים 1988–1991 לתואר ראשון בסטטיסטיקה ופילוסופיה, בין השנים 1992–1996 למד לתואר שני בפילוסופיה, עבודת התיזה שלו עסקה ב"'מדע הלוגיקה' של הגל כביקורת על המטפיזיקה של הדוגמטיות - דיון בפרשנות גרמנית בת זמננו - מ' טוינסין וה"פ פולדה. בין השנים 1996 - 2002 כתב עבודת דוקטורט בהנחייתו של פרופסור ירמיהו יובל בנושא "הטרגדיה בחיים האתייים: מחשבת היגל בין תיאוריה לפרקסיס". את שלושת תאריו למד באוניברסיטה העברית בירושלים.<ref name=":1" />

בשנת 2013 זכה במלגת הקרן הלאומית למדע עבור ספרו Autonomy, Alienation, and the Ethical Life: The Jena Lectures 1803–1806 ("אוטונומיה, ניכור, והחיים האתיים: הרצאות ינה 1803–1806") שיצא לאור ב-2014.<ref name=":1"></ref>

== ספרים ==
* הטרגדיה בחיים האתיים: הפילוסופיה של הגל ורוח המודרניות, הוצאת אוניברסיטת בר-אילן, 2010.

=== בעריכתו ===
* הפילוסוף במרחב הציבורי: מסות לכבוד ירמיהו יובל, פיני איפרגן (עורך), מכון ון ליר והקיבוץ המאוחד, תשע"א.
* קירקגור: בין אמונה אותנטית להונאה עצמית, הוצאת מאגנס, 2018.

== קישורים חיצוניים ==
* [https://biu.academia.edu/piniIfergan פיני איפרגן] באתר Academia.edu
* [https://www.vanleer.org.il/חברי-מכון/דר-פיני-איפרגן/ פיני איפרגן] באתר מכון ון ליר בירושלים
* [https://philosophy.biu.ac.il/PiniIfergan פיני איפרגן] באתר אוניברסיטת בר-אילן
;סרטונים והרצאות
* 
* 

== הערות שוליים ==

קטגוריה:סגל אוניברסיטת בר-אילן: פילוסופיה
קטגוריה:בעלי תואר דוקטור מהאוניברסיטה העברית בירושלים